Народно Читалище ,,Иван Вазов-1904‘‘с.Одърне

 *обл.Плевен, общ.Пордим, ул.,,Ал.Стамболийски‘‘ №2*

 **ОТЧЕТЕН ДОКЛАД**

 ЗА ДЕЙНОСТТА НА НЧ,,ИВАН ВАЗОВ-1904‘‘С.ОДЪРНЕ

 ПРЕЗ ИЗМИНАЛАТА 2022 ГОДИНА

 Народните читалища продължават своята мисия на обединители, защото принадлежат на всеки български гражданин, решил чрез изкуството и книгата да постигне емоционално удовлетворение и да намери дом за своите мечти.

Читалищата в малките населени места, каквото е и нашето село , останало и без училище, е единственото огнище на действителна култура. Място, което обединява и сплотява различни поколения в името на доброто, превърнало се в център на тяхното общуване.

 Основни преоритети:

* Съхранение и развитие на традицийте на българския фолклор и на любителското творчество сред децата и възрастните.
* Развитие на библиотечната и информационна дейност.
* Осигуряване на свободен достъп до информационните средства и комуникация.
* Възпитаване и утвърждаване на национално самосъзнание и културна идентичност.
* Поддържане на читалищната база в добро състояние.

 В работата на Настоятелството преоритет имаше развитието на творчеството сред подрастващото поколение, целесъобразно използване на финансовите средства и организиране на дейности по изпълнение на заложените по културния календар изяви.

Броят на членовете на читалището за 2022г. са 47. През годината е проведено ООИС и пет заседания на читалищното настоятелство.

 МАТЕРИАЛО-ТЕХНИЧЕСКА БАЗА:

 Сградният фонд е с разгърната площ от 200кв.м. и пристроена гримьорна от 40кв.м. Читалищната сграда е частна Общинска собственост, дадена от Община Пордим за безвъзмездно ползване. Сградата е монолитна, масивна и внушителна. Строена е през 30-те години на миналия век. Покривната кострукция е стара и изгнила. От тавана текат дъждовни води, които овлажняват и вътрешната част на сградата. В салона от покрива също тече вода и вече голяма част от красивата мазилка на тавана е паднала, на сцената също тече вода. Осветителната инсталация е много стара и от влагата може да се самозапали. Целият салон-сцена, стени, таван и пода са за основен ремонт, както и от подмяна на дограмата на цялата сграда. На площадката пред библиотеката тече вода вече на две места от тавана. На стълбите по стената също се стича вода.

 НЧ,,Иван Вазов-1904‘‘с.Одърне разполага с подходящи технически средства и интернет: мултимедия, мултифункционално устройство, цветен принтер, настолен компютър, тонколона караоке 16“, смарт телевизор, пиано и др. Цялата читалищна собственост е първостепенна грижа на ръководството и на всички наши членове. И през изминалата година читалището няма наложени санкций.

А./ Библиотечна дейност:

Библиотечният фонд за изминалата 2022г. наброява 4118 библиотечни единици. Закупената нова литература е 22бр., а дарената е 223бр. Регистрирани са общо 42 потребители на библиотеката, като от тях са 27 до 14г. възраст, а общо посещенията са 753. През изминалата година са извършени редица услуги на гражданите , като сканиране на документи и статий, както и прехвърлянето им на преносим носител и изпращането им на ел.поща. Сканиране на периодични издания,материали с краеведски харакер, принтиране на документи. Подпомагане населението при попълване и изпращане на документаций. Оказана е помощ на желаещите при търсене на работа. В библиотеката се организират тематични витрини и табла за всеки празник.

 За изминалата година са организирани 59 инициативи ,целящи популяризирането на възможностите на съвременната библиотеката.

 Б./ Художествена дейност:

* ,,Библиотеката –помощник на децата при подготовка за училище.‘‘
* Пресъздаване на ритуала ,,Бабуване‘‘ съвместно с ЗКПУ Обединение93 с.Одърне
* Пресъздаване на обичая Трифонзарезан,както традицията повелява с водосвет, песни и кръшни хора, с конкурси за най-качествено вино и най-добър кулинар- под патронажа на ЗКПУ Обединение 93
* С изработените мартенички зарадвахме населението.
* В деня на самодееца и за празника на жената отново зарадвахме нашите членове с богата програма и много изненади.
* По случай националния празник 3-март поднесохме венци и цветя пред плочите на загиналите през войните Одренчани,с тържествен рецитал.
* Посрещнахме първа пролет с кратка програма.
* Лазарки обикалят по махалите на село Одърне- пресъздаване на обичая Лазаруване
* Фолклорен събор,,Цветница в Пордим‘‘, участвахме с ЖФГ,,Енигма‘‘.
* Пресъздадохме обичая Великден в една Одринска фамилия- от месенето на козунаци и писаните яйца, до печенето на агнето.
* Първа награда и златен медал получи ЖФГ,,Енигма‘‘ във седми Фолклорен Фестивал ,,Гергьовски люлки‘‘ гр. Левски.
* Участвахме с рецитал в онлайн конкурси ,,Аз обичам България‘‘.
* По традиция всяка година изпращаме абитюрентите от нашия колектив, и тази година изпратихме две талантливи момичета.
* Сребърна купа и Първа награда за ЖФГ,,Енигма‘‘с.Одърне на Фестивала на Патриотичната песен в гр.Плевен.
* Участвахме и в празника на селото и откриването на Парка за отдих.
* Секретаря участва в,, Лятната акдемия за читалищни деятели‘‘ –организиран от СПОФ читалища.
* Първа награда за ЖФГ,,Енигма‘‘, Втора награда за дуета и Първа награда за триото във ПНФК ,,От извора до севера‘‘ в гр.Пордим.
* И тази година читалището отвори врати за летните занимания с деца, които с голямо желание посещаваха всеки ден. Твориха, трупаха нови знания и се забавляваха с разнообразни спортни състезания на новата спортна площадка. Учиха народни хора, състезаваха се по шах и пяха караоке.
* ,,Вълшебно детство’’- юнски прожекций на детски филми.
* Лятна занималня за по-малките с математика и правопис. Кулинарните дни останаха като най- желани от децата. Организирани часове по рисуване и творческа работилница ,,И аз мога’’. ,,Библиотека в куфар’’ остава едно от най-приятните занимания на децата, среща с книгата сред природата, маратони с детски приказки и поговорки. Ето така организирахме децата , че забравиха за телефоните си и електронните игри за летния сезон.
* ЖФГ,,Енигма‘‘ получи втора награда във ФФ,,От тимок до вита‘‘с.Черни вит.
* Група ,,Маслинов цвят’’ участва във фестивала в гр.Славяново ,,Да запазим традицийте и за в бъдеще пеем за любовта, вярата и надеждата.’’
* Организирано посещение на театрални постановки в гр.Левски.
* Организирани творчески срещи с Плевенски писатели.
* Чест и почитания на хората с побелели коси- посветен на Международния ден на възрастните хора, културно- развлекателно мероприятие.
* Петковден- патронен празник на нашето село и църквата Света Петка. Отбелязан бе с празнична литургия и курбан за здраве за съгражаданите ни. Читалището взе участие в пригатвянето и раздаването на курбана.
* За деня на будителите подготвихме детски иновативен рецитал.
* ГШП ,,Маслинов цвят‘‘ участва в ежегодния фестивал ,,Есенни листа‘‘ в с.Александрово.
* За деня на християнското семейство читалището събра своите членове, като ги запозна с църковните канони за този ден. С много притчи, стихове и поеми, разговори за доброто, за сплотяване на семейната клетка.
* Под мото ,,За приятелството‘‘ ни събра Общината в с.Вълчитрън всички читалищни самодейци, за сплотяване на колективите с много песни и танци, сценки и хора.
* Читалището внесе положително настроение и надежда за по-добро с декемврийските Коледни празници. С Коледна програма отново посрещнахме Дядо Коледа в село Одърне, за радост на малки и големи. Предприехме инициатива ,,Подари Коледа‘‘ не само задецата от нашето село, но и посетихме болницата и ЦНСТПЛУИ в гр.Лески, където уважихме болните, не само с празнична програма, но и с много лакомства и подаръци за всички.

С гордост можем да кажем, че изпращаме един пълноценен творчески самодеен сезон. Благодарим на всички, които ни подкрепяха и участваха в нашите мероприятия, за получените отличия на ЖФГ,,Енигма‘‘ и за пресъздаването и предаването на младото поколение на нашите празници и ритуали и традиций. Щастливи сме, че децата имат ограмно желание да се докоснат и научат на нашите ритуали и минало, защото огънчето у тях е запалено и вече тлее. Дарителската кампания под всякяква форма е приоритет за нашето читалище.

 Културно-образователната дейност в читалищната библиотека през 2022г. бе насочена основно към популяризирането на многобройните и богати възможности на библиотеката целящи привличане на нови читатели, приобщаване на децата към книгата и изкуството и обогатяване на културния живот в селото.

 Читалищното дело в България е преживяло различни периоди в развитието си. Днес то е важно и за нас и нужно за обществото ни дело, което продължава да развива творческите си заложби, да дава и нови съвременни възможности за духовна реализация и изява. В това достойно дело и ние членовете на НЧ,,Иван Вазов-1904’’с.Одърне продължаваме да пазим завещаните ни традиций и обичаи, да творим и обогатяваме дейността си.

 Отчетът за 2022г. е изготвен на база Указанията и Критерийте на МК за разпределение на годишната държавна субсидия за читалищната дейност, която се отличава с постоянство , има нужната художествено-творческа стойност и е в интерес на интелектуалните потребности на гражданите на с.Одърне.

Изготвил отчета: Мария Атанасова